Diari Oficial de la Generalitat Valenciana


Sumari del DOGV 8268, del 06-04-2018 (2018/2717)

Notificació de la sentència dictada en el procediment de guarda i custòdia número 760/2016.
-------------------------------------------------------------------------------------------

### Dades del document

Número de DOGV
:   8268

Data del DOGV
:   06-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2717


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 760/2016. [2018/2717]  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats, seguides amb el número 000760/2016, a instàncies de Lucretia Stefan contra Tiberiu Stan en situació de rebel·lia, en què en data 6 de març de 2018 s'ha dictat una sentència, que en la part dispositiva diu així:  
  
  
«Sentència número 123/2018  
Jutgessa que la dicta: Ana María Mayor Vañó.  
Lloc: València.  
Data: 6 de març de 2018.  
Part demandant: Lucretia Stefan.  
Advocat: Diego Verdú Fuster.  
Procuradora: Sonia Lozano Ortega.  
Part demandada: Tiberiu Stan.  
Dispositiva  
Estime la demanda formulada per la procuradora Sonia Lozano Ortega, en nom i representació de Lucretia Stefan contra Tiberiu Stan, i dispose les mesures següents:  
L'atribució de la guarda i custòdia de les filles menors a la mare Lucretia Stefan, amb la pàtria potestat compartida entre ambdós progenitors.  
Fixe un dret de visites on el progenitor demandat podrà tindre en la seua companyia les seues filles menors els caps de setmana alterns des de les 12.00 hores del dissabte a les 20.00 hores del diumenge, així com la primera meitat de les vacacions escolars de Nadal, Setmana Santa i estiu els anys parells, i la segona meitat els anys imparells.  
  
El pare, Tiberiu Stan, contribuirà als aliments de les seues filles en la quantitat de 150 - mensuals. Aquesta quantitat serà ingressada en el compte que a aquest efecte designe Lucretia Stefan, per anticipat i dins dels cinc primers dies de cada mes.  
Respecte a les despeses extraordinàries, cada un dels progenitors es farà càrrec del 50% del cost d'aquestes.   
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'aquest jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de cinc dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 451 i 452 de la LECn). Haurà d'efectuar-se la consignació de 50 - en la clau 02 del compte de dipòsits i consignacions d'aquest jutjat, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Així, aquesta és la meua sentència, que pronuncie, mane i firme.»  
  
I perquè valga de notificació de forma deguda a Tiberiu Stan, en rebel·lia, expedisc i firme aquest edicte.  
  
València, 7 de març de 2018.- El lletrat de l'Administració de justícia: Antonio Salvador Rodríguez-Moldes Peiró.